Document ID: 32008R0829

UREDBA KOMISIJE (ES) št. 829/2008
z dne 21. avgusta 2008
o odstopanju od Uredbe (ES) št. 1973/2004 o določitvi podrobnih pravil za izvajanje Uredbe Sveta (ES) št. 1782/2003, glede datumov za sejanje riža v letu 2008 v italijanski pokrajini Piemont
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) ter zlasti člena 145(c) Uredbe,
ob upoštevanju naslednjega:
(1)
Člen 12 Uredbe Komisije (ES) št. 1973/2004 z dne 29. oktobra 2004 o določitvi podrobnih pravil za izvajanje Uredbe Sveta (ES) št. 1782/2003 v zvezi s shemami podpor, iz naslova IV in IVa navedene uredbe, glede uporabe zemljišč v prahi za proizvodnjo surovin (2) določa, da mora biti prijavljena površina, da bi bila upravičena do proizvodno vezanega plačila za riž, posejana najpozneje 31. maja pred zadevno žetvijo, za vsa pridelovalna območja, razen za Španijo, Portugalsko in Francosko Gvajano, v katerih je setev dovoljena do 30. junija.
(2)
Italijanska pokrajina Piemont je prizadeta zaradi neprekinjenih in močnih deževij že od sredine maja 2008. Te neugodne vremenske razmere so preprečile kmetom, da bi upoštevali določbo, da morajo posejati riž najpozneje 31. maja 2008.
(3)
Zato je primerno odstopiti od člena 12(b) Uredbe (ES) št. 1973/2004 in dovoliti kmetom, da posejejo riž na prijavljenih območjih v italijanski pokrajini Piemont najpozneje 30. junija 2008.
(4)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Z odstopanjem od člena 12(b) Uredbe (ES) št. 1973/2004 mora biti prijavljena površina v italijanski pokrajini Piemont, da bi bila upravičena do proizvodno vezanega plačila za riž, posejana najpozneje 30. junija 2008.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. avgusta 2008

Labels: 20
17
5
6